CELEX: 62006CA0038
Language: sk
Date: 2010-03-04 00:00:00
Title: Vec C-38/06: Rozsudok Súdneho dvora (prvá komora) zo 4. marca 2010 — Európska komisia/Portugalská republika (Nesplnenie povinnosti členským štátom — Dovoz tovaru určeného zvlášť na vojenské účely oslobodený od cla)

1.5.2010   
            
            
               SK
            
            
               Úradný vestník Európskej únie
            
            
               C 113/2
            
         Rozsudok Súdneho dvora (prvá komora) zo 4. marca 2010 — Európska komisia/Portugalská republika
   (Vec C-38/06) (1)
   
   (Nesplnenie povinnosti členským štátom - Dovoz tovaru určeného zvlášť na vojenské účely oslobodený od cla)
   2010/C 113/02
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: G. Wilms a M. Afonso, splnomocnení zástupcovia)
   
      Žalovaná: Portugalská republika (v zastúpení: L. Inez Fernandes, Â. Seiça Neves, J. Gomes a C. Guerra Santos, splnomocnení zástupcovia)
   
      Vedľajší účastníci, ktorí v konaní podporujú žalovanú: Dánske kráľovstvo (v zastúpení: J. Molde, splnomocnený zástupca), Helénska republika (v zastúpení: E.-M. Mamouna a M. K. Boskovits, splnomocnení zástupcovia), Talianska republika (v zastúpení: I. Bruni, splnomocnená zástupkyňa, G. De Bellis, avvocato dello Stato), Fínska republika (v zastúpení: A. Guimaraes-Purokoski)
   
      Predmet veci
   
   Nesplnenie povinnosti členským štátom — Porušenie článkov 2, 9, 10 a 11 nariadenia Rady (EHS, Euratom) č. 1552/1989 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov spoločenstiev (Ú. v. ES L 155, s. 1), a v období po 31. máji 2000 nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, s. 1) — Oslobodenie dovozu vojenského materiálu a výrobkov na dvojaké použitie, civilné a vojenské, od cla
   
      Výrok rozsudku
   
   
               1.
            
            
               Portugalská republika si tým, že odmietla vypočítať a poskytnúť Komisii Európskych spoločenstiev vlastné zdroje dlžné v dôsledku dovozu zariadení a tovaru určených zvlášť na vojenské účely v období od 1. januára 1998 do 31. decembra 2002 vrátane, a tým, že odmietla zaplatiť príslušné úroky z omeškania, nesplnila povinnosti, ktoré jej vyplývajú z článkov 2 a 9 až 11 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov spoločenstiev, zmeneného a doplneného nariadením Rady (Euratom, ES) č. 1355/96 z 8. júla 1996, pokiaľ ide o obdobie od 1. januára 1998 do 30. mája 2000 vrátane, ako aj z článkov 2 a 9 až 11 nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev, pokiaľ ide o obdobie od 31. mája 2000 do 31. decembra 2002.
            
         
               2.
            
            
               Portugalská republika je povinná nahradiť trovy konania.
            
         
               3.
            
            
               Dánske kráľovstvo, Helénska republika, Talianska republika a Fínska republika znášajú svoje vlastné trovy konania.
            
         
      (1)  Ú. v. EÚ C 74, 25.3.2006.